
[image: image1.png]WY W
@@




JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 27. augustā
	
	Nr.
	465


	Par zemes ierīcības projekta un zemes vienības sadales apstiprināšanu Vidzemes ielā 14, Jūrmalā, un adreses piešķiršanu
	(protokols Nr. 10, 48. punkts)


Izskatot SIA "Recta Prim", reģistrācijas Nr. 44103140193 (turpmāk – Sabiedrība), 2026. gada 12. jūlija iesniegumu, kas Jūrmalas valstspilsētas administrācijā (turpmāk – Administrācija) reģistrēts ar Nr. 1.1-37/26S-8675, ar lūgumu Jūrmalas domei apstiprināt zemes vienības Vidzemes ielā 14, Jūrmalā, kadastra apzīmējums 13000206004 (turpmāk – zemes vienība), zemes ierīcības projektu, Jūrmalas dome konstatē turpmāk minēto. 

Īpašuma tiesības uz nekustamo īpašumu Vidzemes iela 14, Jūrmala, kadastra numurs 13000206004 (turpmāk – nekustamais īpašums), Jūrmalas pilsētas zemesgrāmatas nodalījumā Nr. 100000003335 nostiprinātas vienai personai. Nekustamais īpašums sastāv no zemes vienības 2446 m2 platībā, dzīvojamās mājas ar kadastra apzīmējumu 13000206004001 (adrese: Vidzemes iela 14, Jūrmala). 

Uz zemes vienības atrodas mazēka - šķūnis ar kadastra apzīmējumu 13000206004005.

Zemes ierīcības projekts zemes vienībai izstrādāts, pamatojoties uz nekustamā īpašuma īpašnieka 2025. gada 19. novembra iesniegumu.

Zemes ierīcības projekts zemes vienībai izstrādāts saskaņā ar Administrācijas Pilsētplānošanas pārvaldes 2025. gada 26. septembra darba uzdevumu - nosacījumiem Nr. 14 - 15/48.

Zemes ierīcības projekta mērķis ir zemes vienības sadale, izveidojot divas jaunas zemes vienības 1140 m2 un 1306 m2 platībās.

Nekustamais īpašums nav apgrūtināts ar kredītsaistībām, par nekustamā īpašuma tiesībām nav ierosināta tiesvedība.

Zemes ierīcības projekts ir saskaņots ar nekustamā īpašuma īpašnieku.

Saskaņā ar Jūrmalas pilsētas teritorijas plānojumu, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 „Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 „Par Jūrmalas valstspilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” teritorijas izmantošanas un apbūves noteikumiem (turpmāk – Apbūves noteikumi), zemes vienība atrodas Savrupmāju apbūves teritorijā (DzS15). Minimālā jaunveidojamā zemes vienības platība šajā teritorijā ir 1200 m2. Saskaņā ar Apbūves noteikumu 6. punktu: Zemes vienības platību var samazināt 5 % robežās no šo noteikumu 4. nodaļā noteiktās minimālās jaunveidojamās zemes vienības platības, līdz ar to zemes vienības minimālā jaunveidojamā platība ir 1140 m2.

Pamatojoties uz Zemes ierīcības likuma 19. pantu, Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1. apakšpunktu un 35. punktu, Ministru kabineta 2021. gada 29. jūnija noteikumu Nr. 455 „Adresācijas noteikumi” 2.9. apakšpunktu, 9., 10., 12. punktu, 13.1. apakšpunktu, 15., 20. un 32. punktu, Ministru kabineta 2016. gada 2. augusta noteikumu Nr. 505 „Zemes ierīcības projekta izstrādes noteikumi” 26. punktu, 28.1. un 28.2 .apakšpunktu, Jūrmalas pilsētas teritorijas plānojumu, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 „Par Jūrmalas valstspilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” teritorijas izmantošanas un apbūves noteikumu 4.1.15.4. apakšpunktu, 5., 6. punktu un Jūrmalas domes Attīstības un vides jautājumu komitejas 2026. gada 13. augusta sēdes atzinumu (protokols Nr. 1.2-11/63), Jūrmalas dome nolemj:

1. Apstiprināt Sabiedrības izstrādāto zemes ierīcības projektu zemes vienībai, saskaņā ar šī lēmuma grafisko pielikumu. 

2. Apstiprināt zemes vienības reālo sadali, atdalot zemes vienības daļu 1306 m2 platībā, kadastra apzīmējums 13000200170, saskaņā ar šī lēmuma grafisko pielikumu. 

3. Noteikt, ka zemes vienības platība pēc zemes vienības daļas atdalīšanas ir 1140 m2, kadastra apzīmējums 13000200169, saskaņā ar šī lēmuma grafisko pielikumu.

4. Saglabāt esošo adresi: 

	Veiktā darbība
	Adresācijas objekts
	Kadastra apzīmējums
	Adresācijas objekta esošā adrese

	Saglabāt esošo adresi
	Jauna zemes vienība
	13000200169
	Vidzemes iela 14, Jūrmala

	Saglabāt esošo adresi
	Dzīvojamā māja
	13000206004001
	Vidzemes iela 14, Jūrmala


5. Noteikt, ka zemes vienības Vidzemes ielā 14, Jūrmalā, nekustamā īpašuma lietošanas mērķis ir individuālo dzīvojamo māju apbūve (kods: 0601).

6. Izveidot zemes vienību ar kopējo platību 1306 m2, kadastra apzīmējums 13000200170, saskaņā ar šī lēmuma grafisko pielikumu.

7. Piešķirt adresi: 

	Veiktā darbība
	Adresācijas objekts
	Kadastra apzīmējums
	Adresācijas objekta jaunā adrese

	Piešķirt adresi
	Jauna zemes vienība
	13000200170
	Vidzemes iela 14A, Jūrmala


8. Likvidēt adresi: 

	Veiktā darbība
	Adresācijas objekts
	Kadastra apzīmējums
	Adresācijas objekta jaunā adrese

	Likvidēt adresi
	Šķūnis
	13000206004005
	Vidzemes iela 14, Jūrmala


9. Noteikt, ka zemes vienības Vidzemes ielā 14A, Jūrmalā, nekustamā īpašuma lietošanas mērķis ir individuālo dzīvojamo māju apbūve (kods: 0601).

10. Uzdot zemes vienības īpašniekam vai, ja tāda nav, valdītājam vai kadastra subjektam individuāli nodrošināt visu pazemes un virszemes inženiertīklu saglabāšanu, kas atrodas zemesgabala teritorijā un netraucēt to ekspluatāciju.
Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 79. panta pirmo daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

